ktoré eshopy je možné prepojiť so superfaktúrou?
cez naše api je možné prepojiť so superfaktúrou takmer akýkoľvek eshop. pokiaľ máte k dispozícii šikovného programátora, nemal by byť pre neho problém také prepojenie vytvoriť. k dispozícii je jednoduchý api klient a tiež priamo moduly do najpoužívanejších eshopových riešení, ktoré pre našich klientov poskytujeme celkom zadarmo.  
svoj api kľúč nájdete vo vašom účte v časti „nástroje“ > „api“.
superfaktúra sa snaží čo najviac uľahčiť prácu nielen podnikateľom, ale zároveň aj ich účtovníkom. svoje dáta si môžete jednoducho vyexportovať priamo vo vhodnom formáte pre účtovný software, ktorý používate. taktiež máte možnosť vytvoriť vašej účtovníčke prístup do vášho konta a viac sa o účtovníctvo nemusíte starať. vaša účtovníčka sa môže kedykoľvek prihlásiť a stiahnuť si potrebné dáta.  
všetko potrebné nájdete v časti „nástroje“ > „export agendy“.  
potom, čo si zvolíte časové obdobie a triedenie faktúr podľa dátumu vystavenia alebo dodania, stačí zaškrtnúť políčko podľa toho, aký typ dát potrebujete. podporujeme import do najpoužívanejších účtovných software-ov, ako je omega, money, pohoda, mrp, proluc, mk soft a oberon.   
okrem týchto je možné stiahnuť dáta aj v exceli, pdf, či v štandarde pre elektronickú fakturáciu - isdoc.